Predsjednik Opštine Nikšić razmotrio je Izvještaj o radu i finansijskom poslovanju Javne ustanove „Zahumlje“, za 2022. godinu i dao sledeće

**O C J E N E**

1. Javna ustanova „Zahumlje“ je u 2022. godini ostvarivala osnovnu funkciju i uspjela da realizuje planirane programske sadržaje, što pokazuje pregled realizovanih aktivnosti.
2. Aktivnosti JU „Zahumlje“ u 2022. godini su se odvijale u skladu sa odlukama Skupštine opštine kao osnivača i programskom politikom utvrđenom opštim aktima, kao i odlukama i inicijativama Savjeta Ustanove.
3. JU „Zahumlje“ je i u 2022. godini brojnim i raznovrsnim programskim sadržajima uspjela da na kreativan način doprinosi afirmaciji kulture i umjetnosti, što je i osnovni cilj ove Ustanove koja je postala simbol Nikšića i vitalnosti cjelokupne crnogorske kulture.
4. Svi stvaralački segmenti u JU „Zahumlje“ uzeli su učešće trudeći se da daju izvjestan doprinos u realizaciji programskih aktivnosti i oživljavanju nikšićke kulturne scene.
5. JU „Zahumlje“ je u izvještajnom periodu uspjela ostvariti kvalitetnu saradnju sa kulturno-umjetničkim društvima iz Crne Gore i regiona, ali i šire, o čemu svjedoče i brojna vanfestivalska gostovanja.
6. Zahvaljujući JU „Zahumlje“, kao umjetničkoj instituciji od posebnog značaja za Nikšić, pa i Crnu Goru, naš grad je prepoznat kao kulturni i umjetnički centar u državi i regionu i s ponosom može reći da ima jedno od najstarijih kulturno-umjetničkih društava na Balkanu, koje je spona tradicije duge preko 120 godina i savremenih umjetničkih tokova.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove „Zahumlje“ za 2022. godinu.
2. Kako bi JU „Zahumlje“ i dalje bila značajan nosilac kulturnog života grada neophodno je uložiti dodatne napore da projektovanim obavezama odgovori na najvećem mogućem nivou.
3. U narednom periodu JU „Zahumlje” će sprovoditi, ne samo svoju primarnu misiju očuvanja crnogorske kulturne tradicije kroz njegovanje folklora i izvorne pjesme, već će afirmisati i druge oblike umjetničkog iskaza kroz rad svojih sekcija i ansambala.
4. Za očekivati je da će JU „Zahumlje” u tekućoj godini omogućiti kreativno ispoljavanje stvaraocima različitih umjetničkih profila, a posebno mlađoj populaciji, što će značajno doprinijeti afirmaciji novih umjetničkih snaga u našem gradu.

 PREDSJEDNIK

 Marko Kovačević, s.r.